Is daingneachd no cuairteachadh beag bho Linn an Iarainn a th' ann an dùn. Mar bu thrice, bhiodh e cruinn no ugh-chruthach agus gu tric bhiodh e air a thogail air creig no cnocan iomchaidh. 'S dòcha gur e an dachaigh aig aon teaghlach àrd-ìre a bh' anns an dùn. Chithear tobhta Dùnan nan Nighean air Eilean Cholbhasa anns an deilbh seo a chaidh a thogail sa chiad leth den 20mh linn le M.E.M Donaldson. <br /> <br /> Rugadh Mary Ethel Muir Donaldson ann an 1876 agus thàinig i don Ghàidhealtachd mu 1908. Rinn i tòrr siubhail ann an ceann a tuath agus air taobh siar na Gàidhealtachd a' sgrìobhadh agus a' togail dhealbhan. Eadar 1912 agus 1949, sgrìobh Miss Donaldson iomadh leabhar mu eachdraidh shòisealta agus mu chleachdaidhean na Gàidhealtachd. 'S e 'Wanderings in the Western Highlands and Islands' agus 'Further Wanderings - Mainly in Argyll' as ainmeile agus tha dealbhan annta a thog i fhèin. Chaochail i ann an dachaidh-cùraim ann an Dùn Èideann ann an 1958 agus chaidh a tìodhlacadh anns an Òban <br /> <br /> <br /> Faodar an dealbh seo a cheannach.<br /> Airson tuilleadh fiosrachaidh mu cheannach is prìsean, cuir post-d gu: <a href="mailto: photographic.archive@highlifehighland.com">Highland Photographic Archive</a>